Frenz Bertram

Frenz Bertram (* 8. Januar 1937 in Swabsteed) is en düütschen Heimaatforscher un Schriever, de ok veel op Plattdüütsch maakt.

Bertram is 1937 in Swabsteed in’n Kreis Noordfreesland (Sleswig-Holsteen) boren. He hett an de Universität Siegen Boinschenörwetenschoppen op Diploom-Inschenör (Deepbo) studeert un weer later Studiendirekter an de Beroopschool Husum un Baas von de Technikerschool Husum.

Siet 2005 is he ok Schriftbaas von de Tiedschrift Zwischen Eider und Wiedau.

As plattdüütschen Schriever hett he vör allen Kortgeschichten rutbröcht, aver ok en Reeg Eenakters un Sketche för’t Theater bi’n Mahnke-Verlag. 

As Heraldiker hett he ünner annern de Wapen von de Gemenen Huud un Wisch un von dat Amt Treen utklamüsert.

Bertram leevt in Milsteed. He is verheiraadt un hett twee Kinner.

 Ehren 

1998 hett Bertram mit siene Geschicht Dükern den eersten Pries bi Vertell doch mal wunnen. 2009 hett he dat Bundsverdeenstkrüüz kregen.

2014 hett he den Nedderdüütschen Literaturpries vun de Stadt Kappeln wunnen un 2019 Dat grote P.

 Warken 

 Ebb un Floot. Plattdüütsche Vertell’n. Husum Verlag, Husum 2001, ISBN 978-3-88042-991-8

 Kiek ook bi 

 List vun plattdüütschen Schrievers

 Weblenken 

 Bertram sien Websteed (hoochdüütsch)

Kategorie:Mann
Kategorie:Börger von Düütschland
Kategorie:Boren 1937
Kategorie:Schriever
Kategorie:Heimatforscher
Kategorie:Plattdüütsch